**Сабақтың тақырыбы: Қоғамдық орындарда адам өзін қалай ұстау керек? «соң, кейін» септеуліктері. А2 деңгейі. 41 сабақ**

*Мәтінмен танысыңыз, «Қоғамдық орындарда адам өзін қалай ұстау керек?»деген тақырып бойынша өз пікіріңізді жазыңыздар.*

Айтылған сөз – атылған оқ. Сол себепті көңілден шыққан көрікті ойдың ауыздан шыққанда өңі қашпауы үшін әр сөзге абай болған жөн. Бұл сіздің этикетіңізден де хабар береді. Психолог маманның кеңестерімен танысайық.

\* Мәселен тар үстелге бірнеше адам отырып қалдыңыз делік. Бір-біріңізге денелеріңіз тиіп, ыңғайсыз жағдайға қалдыңыз. Бұндай жағдай көбіне автобуста да болады. Ара қашықтықты сақтаңыз. Бұл сіздің өз-өзіңізді ұстау мәнеріңізді көрсетеді.

\* Адамның дене-тұрқына қатысты сұрақтар қашанда қисынсыз болған. Мәселен: "Брекетті қанша теңгеге салдырдың?", "Линза тағып жүргеніңе қанша болды?", "Көзілдірігің минус па, плюс па, минус болса қанша?", "Протез тағып жүрсің бе?", "Диетадасың ба?" сияқты сұрақтар мен толықтық пен арықтыққа қатысты талқылаулардан аулақ болыңыз.

\*Жігітіңізді (қызыңызды) біреуге жамандау, оны нашар адам қылып көрсетуге тырысу да сіздің мәдениетіңіздің төмендігін білдіреді. Өйткені отбасы болған соң адамдар екеуіңізді бір адам ретінде қабылдайды. Жартыңыздың кемшілігін айтып, жұртқа күлкі ету өзіңізді күлкі қылып тұрғанмен бірдей.

\* Сән ережесі бойынша өн-бойыңыздағы әшекей саны 13-тен аспауы керек. Әшекейдің қатарына киімдегі жарқыраған тиек секілді ұсақ-түйектер де кіретіні қаперіңізде жүрсін.

\* Кейбір жігіттер лифт ішінде мәдениеттілігін көрсеткісі келіп, жол беріп жатады. Сол арқылы қыстырылып, ыңғайсыз жағдайда қалуыңыз мүмкін. Лифтте кім есікке жақын тұрса, сол бірінші шығады.

\* Бүгінде адамның істейтін жұмысына қызығушылық білдіру, алатын жалақысының мөлшерін ашық сұрау кең таралып кеткені рас. Әсіресе елдің көзінше: "Айына қанша аласың?" деп сұрау мәдениеттіліктің белгісі емес. Ақшаға қатысты сұрақтарға абай болыңыз.

**Бүгінгі сабақтың грамматикалық тақырыбы «Септеуліктер»** (послеслоги).

**Септеуліктер деп объекті мен объектінің не предикаттың арасындағы түрлі грамматикалық қатынастарды білдіру үшін қолданылып**, белгілі бір септік жалғауын меңгеріп тұратын көмекші сөздерді айтамыз.

Послелоги выражают отношение между предметами и управляют каким-либо падежом именных частей речи. **Послелог всегда стоит после управляемого слова** и этим отличается от предлогов, которые всегда предшествует словам.

Послелоги сочетаются с существительными, местоимением, причастием и инфинитивом по определенным падежам. Послелоги самостоятельного лексического значения не имеют. Дополнительно усиливают семантико-лексические значения.

Послелоги по своему значению, в основном, соответствуют русским предлогам и многие из них требуют определенных падежей. Они обычно стоят после знаменительных слов, к которым относятся.

**Бүгінгі сабақта біз Шығыс септікпен пайдаланатын септеуліктермен танысамыз.**

Гөрі-чем / сенен гөрі жақсы-лучше чем ты/

Бастап, бері -начиная с /дүйсенбіден бастап-начиная с понедельника/

Кейін,соң-после /сабақтан соң-после уроков, екі күннен соң-через 2 дня/

Бұрын-раньше /сенен бұрын-раньше тебя/

Басқа-кроме /менен басқа-кроме меня/

 **Аударыңыз:**

Начиная со вторника мы идем в детский сад. После уроков он сидел дома. Я пришла раньше чем он. В классе все кроме Ержана. Через три дня будет концерт.